**О Д Г О В О Р**

на пратеничко прашање од пратеникот Тито Петковски поставено на 77-та седница на Собранието на Република Македонија одржана

на 5 ноември 2009 година

Со оглед дека господинот Петковски не ми дава прилика да го искоментирам неговиот дел од очигледното дополнително прашање за кое на крајот кажа дека нема, нема да одговорам само ќе му потврдам дека не сум дал такво ветување за кое праша, за да биде подецидно, бидејќи очигледно сака да прејудицира нешто друго.

Има и други одговори на овие дополнителни, но не сакам да ја злоупотребувам говорницата сега, бидејќи не е согласно правилата.

Во однос на Австралија, прашањето беше дали делегацијата беше владино парламентарна и ли владино партиска. Одговорот е краток владино парламентарна делегација, пратениците што беа имаа одделни средби со парламентарци од Австралија, од различни држави на Австралија, беа присутни и на средбата со премиерот на Австралија и со претседателот на Парламентот на Австралија на која бевме заедно, а на многу други средби тие беа одделно, имаа одделни средби со пратеници од австралиските држави од нивните парламенти, а покрај тоа дел од тие пратеници со кои имаа средби дојдоа и на настаните на кои имавме средба со македонската заедница во Австралија. Беше една добра комбинација од владини претставници и парламентарни претставници.

Во однос на забелешката дека немало од опозицијата, јас немам ништо против господинот Петковски да ја посети Австралија, таму постои голем интерес особено за неговите ставови за името така што со задоволство ќе биде пречекан и ќе има можност да ги претстави своите ставови и за ова прашање и за сите други прашања во Република Македонија.

Прашањето беше зошто тие пратеници сум ги поканил кои се од ВМРО ДПМНЕ, а не од друга партија, одговорот е затоа што така проценив.